# **DECIZIA ETAPEI DE ÎNCADRARE**

## Nr. număr din 19.10.2017

**(PROIECT)**

Ca urmare a solicitării de emitere a acordului de mediu adresate de **ORASUL CEHU SILVANIEI**, cu sediul în Str. P-TA TRANDAFIRILOR , Nr. 35, Cehu Silvaniei , Judetul Sălaj, , înregistrată la APM Salaj cu nr. 4956/28.08.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.10.2017, că proiectul: **EXTINDERE REȚEA DE CANALIZARE ÎN LOCALITĂȚILE MOTIȘ, ULCIUG, NADIȘ ȘI HOROATU CEHULUI ÎN UAT CEHU SILVANIEI, JUD. SĂLAJ**,propus a fi amplasat în loc. Motiș, Ulciug, Nadiș, Horoatu Cehului, oraș Cehu Silvaniei, jud. Sălaj, **nu se** **supune evaluării impactului asupra mediului şi nu se supune evaluării adecvate.**

 Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, la pct. 10, lit. b) – proiecte de dezvoltare urbană, inclusiv construcția centrelor comerciale și a parcărilor auto și pct. 13, lit. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

 b) Caracteristicile proiectului:

b1) mărimea proiectului: prin proiect se propune extindere rețele de canalizare în localitățile Motiș, Ulciug, Nadiș și Horoatu Cehului și anume, rețea de canalizare gravitațională, stații de pompare ape uzate pentru tronsoanele aflate în contrapantă și transportul apelor uzate dintre localități spre stația de epurare a orașului Cehu Silvaniei.

**Rețeaua de canalizare** va avea o lungime totală de 23.487 m, diametru conductă DN 200, distribuită pe tronsoane după cum urmează:

* loc. Motiș lungime totală de 6827 m;
* loc. Nadiș lungime totală de 5089 m;
* loc. Ulciug lungime totală de 5709 m;
* Horoatu Cehului lungime totală de 5862 m.

Rețeaua de canalizare va fi amplasată pe terenuri aparținând domeniului public, paralel cu străzile pe care se pozează, în spațiul verde, în acostamente sau trotuare și doar unde nu se dispune de spațiu necesar, în carosabil. Tronsonul desfăcut va fi refăcut la starea inițială.

Pe porţiunile unde viteza de autocurățire nu poate fi asigurată, se prevăd cămine de spălare. Este cazul capetelor de reţea şi a tronsoanelor secundare cu debite foarte mici unde este necesar un program riguros de curăţare a rețelei.

Pentru ca viteza apei pe canale să nu depășească valorile maxime admise se vor prevedea cămine de rupere de pantă.

**Cămine de vizitare** 704 bucăți (Motiș: 166 buc., Nadiș: 139 buc., Ulciug: 206 buc., Horoatu Cehului: 193 buc.).

**Cămine de racord** în număr de 989 (Motiș: 260 buc., Nadiș: 230 buc., Ulciug: 340 buc., Horoatu Cehului: 159), vor fi amplasate la limitele de proprietate ale gospodăriilor. Se vor utilza cămine de racord din PVC, DN315 cu 1 intrare şi 3 ieşiri.

Pe traseul conductei de canalizare sunt prevăzute următoarele subtraversări: Motiș: 14 buc., Nadiș: 10 buc., Ulciug: 17 buc., Horoatu Cehului: 8 buc.

**Stații de pompare ape uzate** 15 bucăți,distribuite astfel: Motiș: 6 buc., Nadiș: 1 buc., Ulciug: 3 buc., Horoatu Cehului: 5 buc. Stațiile de pompare se vor branșa la rețeaua de curent din vecinătatea acestora.

**Conducta de refulare**

Traseele conductelor de refulare sunt următoarele:

* Motiș:
	+ Refulare SP01 cu lungimea de 1080 m și DN 110; se montează 2 cămine de vane pentru sectorizare.
	+ Refulare SP02 cu lungimea de 130 m și DN 75;
	+ Refulare SP03 cu lungimea de 190 m și DN 75;
	+ Refulare SP04 cu lungimea de 145 m și DN 75;
	+ Refulare SP05 cu lungimea de 510 m și DN 75;
	+ Refulare SP06 cu lungimea de 70 m și DN 75.
* Nadiș:
	+ Refulare SP01 cu lungimea de 2650 m și DN 110; se montează 5 cămine de vane pentru sectorizare și 4 subtraversări.
* Ulciug:
	+ Refulare SP01 cu lungimea de 4900 m și DN 160; se montează 11 cămine de vane pentru sectorizare și 6 subtraversări;
	+ Refulare SP02 cu lungimea de 115 m și DN 75;
	+ Refulare SP03 cu lungimea de 135 m și DN 75.
* Horoatu Cehului:
	+ Refulare SP01 cu lungimea de 2790 m și DN 110; se montează 5 cămine de vane pentru sectorizare și 6 subtraversări.
	+ Refulare SP02 cu lungimea de 430 m și DN 75;
	+ Refulare SP03 cu lungimea de 130 m și DN 75;
	+ Refulare SP04 cu lungimea de 865 m și DN 110; se montează 1 cămin de vane pentru sectorizare.
	+ Refulare SP05 cu lungimea de 510 m și DN 125 ; se montează 1 cămin de vane pentru sectorizare.

b2) cumularea cu alte proiecte: nu este cazul.

b3) utilizarea resurselor naturale: necesarul de apă energie electrică în perioada de execuție va fi asigurată din rețelele locale.

b4) evacuarea apelor uzate:

- apele uzate menajere colectate vor transportate spre stația de epurare a orașului Cehu Silvaniei.

b5) producţia de deşeuri: conform Legii nr. 211/2011 (r1), privind regimul deșeurilor; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

- lucrări necesare organizării de şantier:

Se va amenaja o platformă balastată din piatră spartă; pe această platformă se vor instala containere pentru înmagazinare piese și pentru personal și două containere WC ecologice. Se va asigura un pichet PSI cu toate dotările necesare.

Parcare pentru autoturisme, ca platformă din piatră spartă.

Ghereta pază amplasată în vecinatatea porții de acces

Drum de acces pe lângă gardul proprietății învecinate pâna la locurile de parcare, realizat din pavaj de piatra spartă și criblură.

Limitele organizării de șantier vor fi impuse de către beneficiarul lucrării.

Măsurile ce vor fi luate în perioada de execuție sunt urmatoarele:

* finalizarea execuției terasamentelor în perioade cât mai scurte;
* realizarea lucrărilor prin asigurarea de pante de scurgere pentru apele din precipitații;
* întreținerea utilajelor (reparatii, schimburi de ulei, alimentarea cu combustibil) se va face numai în locuri special amenajate;
* dotarea organizării de șantier cu materiale absorbante;
* manipularea pământului și a altor materiale folosite se va face astfel încat să se evite antrenarea lor de către apele meteorice;
* în timpul executării lucrărilor se vor utiliza toalete de tip ecologic;
* deșeurile vor fi colectate în spații special amenajate și se vor transporta periodic la depozitul conform sau vor fi valorificate prin terți.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare. Pentru reținerea vaporilor rezultați în urma procesului de zincare, linia va fi dotată cu un ciclon pentru captare prevăzut cu ventilator și sistem de filtrare special.

b7) riscul de accident, ţinându-se seama în special de substanţele şi tehnologiile utilizate: scurgeri accidentale de soluții chimice folosite în procesul de zincare, motiv pentru care instalația s-a prevăzut cu cuve de retenție substanțe chimice în cazul unui accident.

c) Localizarea proiectului:

c1) utilizarea existentă a terenului: conform certificatului de urbanism nr. 42 din 13.07.2017 emis de Orașul Cehu Silvaniei, terenul ocupat de investiție se situează în intravilanul și extravilanul localităților loc. Motiș, Ulciug, Nadiș, Horoatu Cehului, domeniu public.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor Ord. 119/2004, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. Realizarea reţelelor de canalizare etanşe pentru a preveni poluarea solului şi a pânzei freatice.
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
9. Conform prevederilor Ord. nr. 1798/2007 – pentru aprobarea Procedurii de emitere a autorizaţiei de mediu, cu modificările ulterioare, titularul are obligația ca la finalizarea investiției și la punerea în funcțiune a obiectivului să solicite și să obțină autorizația de mediu / autorizația de mediu revizuită.

La şedinţa CAT din data de 19.10.2017 au fost solicitate următoarele acte/avize:

* punct de vedere DJCPN Sălaj; aviz tehnic de specialitate ANIF.

 Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula